CELEX: 32020D1111
Language: sk
Date: 2020-07-20 00:00:00
Title: Rozhodnutie Rady (EÚ) 2020/1111 z 20. júla 2020 o podpise v mene Únie Dohody medzi Európskou úniou a vládou Čínskej ľudovej republiky o spolupráci v oblasti zemepisných označení a ich ochrane

29.7.2020   
               
               
                  SK
               
               
                  Úradný vestník Európskej únie
               
               
                  L 244/8
               
            
         ROZHODNUTIE RADY (EÚ) 2020/1111
         z 20. júla 2020
         o podpise v mene Únie Dohody medzi Európskou úniou a vládou Čínskej ľudovej republiky o spolupráci v oblasti zemepisných označení a ich ochrane
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek, v spojení s jej článkom 218 ods. 5,
         so zreteľom na návrh Európskej komisie,
         keďže:
         
                     (1)
                  
                  
                     Rada 10. septembra 2010 poverila Komisiu, aby začala rokovania s vládou Čínskej ľudovej republiky o dohode o spolupráci v oblasti zemepisných označení a ich ochrane. Rokovania boli úspešne ukončené parafovaním Dohody medzi Európskou úniou a vládou Čínskej ľudovej republiky o spolupráci v oblasti zemepisných označení a ich ochrane (ďalej len „dohoda“).
                  
               
                     (2)
                  
                  
                     Cieľom dohody je dosiahnuť najvyššiu možnú úroveň ochrany zemepisných označení a poskytnúť nástroje na boj proti podvodným praktikám a neoprávnenému používaniu zemepisných označení.
                  
               
                     (3)
                  
                  
                     Dohoda by sa mala podpísať v mene Únie s výhradou jej uzavretia k neskoršiemu dátumu,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje podpis Dohody medzi Európskou úniou a vládou Čínskej ľudovej republiky o spolupráci v oblasti zemepisných označení a ich ochrane s výhradou uzavretia uvedenej dohody (1).
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 20. júla 2020
            
               
                  Za Radu
               
               
                  predsedníčka
               
               J. KLOECKNER
            
         
         
            (1)  Text dohody sa uverejní spolu s rozhodnutím o jej uzavretí.